صحت اور خاندانی بہبود کی وزارت
ڈاکٹربھارتی پروین پوار نے، 2025 تک تپ دق کے خاتمے کی حکمت عملیوں سے متعلق،
سرگرم تبادلہ خیال کے اجلاس کی صدارت کی
ہمیں اپنے طریقہ کار میں تیزی لانے کی ضرورت ہے اور کووڈ-19 کے باعث ہونے والے نقصانات کو پورا کرنے کے لئے اختراعی حل تلاش کرنے ہیں اور آگے بڑھنا ہے: ڈاکٹر بھارتی پروین پوار
‘‘ ہمارا مقصد ، مختلف شراکت داروں کی شمولیت کے ذریعہ، تپ دق کی دیکھ بھال میں توسیع کرکے، تپ دق کے نئے معاملات کی جلد شناخت کرنا اور انہیں روکنا ہے’’
صحت اور خاندانی بہبود کی مرکزی وزیر مملکت ڈاکٹر بھارتی پروین نے آج ، 2025 تک تپ دق کے خاتمے کے حکمت عملیوں سے متعلق سرگرم تبادلہ خیال کے اجلاس کی صدارت کی۔
وزیراعظم جناب نریندر مودی کے 2025 تک ہندوستان میں تپ دق کے مکمل خاتمے کے عہد کا اعادہ کرتے ہوئے ، ایس ڈی جی اہداف سے 5سال قبل ہی ، ڈاکٹر پوار نے کہا‘‘ ہمارے پاس ملک میں تپ دق کوختم کرنے کے لئے آخری حد سے قبل اس وقت محض 37 مہینے ہیں ۔ہمیں اپنے طریقہ کار میں تیزی لانے کی ضرورت ہے اور کووڈ-19 کے باعث ہونے والے نقصانات کو پورا کرنے کے لئے اختراعی حل تلاش کرنے ہیں اور آگے بڑھنا ہے۔
تپ دق کوجڑ سے ختم کرنے کے تئیں ہندوستان کے عہدکو اجاگر کرتے ہوئے مرکزی وزیر مملکت نے کہا ‘‘ وبا کے باوجود ہم نے مفت ریپڈ مولیکیولر تشخیص اور علاج تک رسائی کو بہتر بنایا ہے ۔ تپ دق کے مریضوںکو مالی اور تغذیائی معاونت مسلسل جاری رہی ہے ۔ ٹی بی کو جڑ سے ختم کرنے کے قومی پروگرام کے ذریعہ کی گئی کاوشو ں کی وجہ سے تشخیص کرنے ، علاج کرنے اور ماحصل وقت پر حاصل کرنے میں نمایاں پیش رفت ہوئی ہے ۔ چونکہ باقاعدہ تشخیص اور ضرورت کے لئے فوری علاج ،تپ دق کے خاتمے کے لئے کلیدی حیثیت کے حامل ہیں، اسی لئے یہ پروگرام ملک میں ہمہ گیر تپ دق کی دیکھ بھال کا احاطہ اور احتیاطی خدمات میں اضافہ کرنے کے تئیں کام کررہا ہے۔ ٹی بی کے خاتمے کے لئے قومی جامع منصوبے میں ‘‘ روک تھام ’’ کے زمرے کے تحت تپ دق کی روک تھام کے علاج کو ترجیح دی گئی ہے ۔ تپ دق کے روک تھام کے علاج میں تیزی لاکر اور اسی کے ساتھ ساتھ خدما ت کو مریض کے قریب تر دستیاب کرانے کی غرض سے اسے غیر مرکوزکرنا ، ترسیل کے سلسلے کو توڑنے اور ان افراد کو ، جو تپ دق سے متاثر ہیں ، انہیں تپ دق سے مکمل طور پر متاثر ہونے سے روکنے کے لئے، انتہائی اہمیت کے حامل ہیں۔ ’’
تپ دق کےخاتمے کے لئے مرکزی سرکار کی کاوشوں کو اجاگر کرتے ہوئے انہوں نے مزید کہا‘‘ اب تپ دق کو جامع بنیادی صحت دیکھ بھال کا ایک لازمی جزو بنادیا گیا ہے اور اسے آیوشمان بھارت اسکیم کے ساتھ مربوط کردیا گیا ہے۔ ہمارا مقصد، برادری سمیت مختلف شراکت داروں کی شمولیت کے ذریعہ ، معاملات کو اوائلی دور میں ہی شناخت کرنا اور تپ دق کے نئے کیسوں میں اضافے کو روکنا ہے ۔اس سلسلے میں ملک گیر تپ د ق مکت بھارت ابھیان کی شروعات کی گئی ہے۔’’ تپ دق سے بچاؤ کی نئی ترین ادویہ ، نئے پرہیز اور پروگراموں کا تعارف بیان کرتے ہوئے ڈاکٹر بھارتی پروین پوار نے ٹی بی کے خلاف جدوجہد کے لئے تحقیق اور ترقیاتی کاوشوں کی ستائش کی ۔
اس اجلاس میں 5 ستونوں پر توجہ مرکوز کی گئی ،جس میں معاملے کی شناخت کو بہتر بنانا ، علاج معالجے میں بہتری لانا، دیگر سماجی بہبود کے پروگراموں کے ساتھ مربوط ہونے کے طور طریقے وضع کرنا ، نجی شعبے کی شمولیت سے فائدہ اٹھانا اور حتمی طور پر ملک میں ٹی بی کے مکمل خاتمے کے عمل کو تیز کرنے کے لئے اپنے صحت نظام کے اندر این ٹی ای پی کو مربوط کرنا شامل ہے۔
ایڈیشنل سکریٹری  اور  کی ڈائریکٹر جنرل محترمہ آر پی آہوجہ ، ڈی ڈی جی تپ دق سی ٹی ڈی ڈاکٹر سدرشن منڈل ، جوائنٹ ڈائریکٹر  ڈاکٹر نشانت کمار ، جوائنٹ ڈائریکٹر سی ٹی ڈی ڈاکٹر سنجے کے مٹو ، جوائنٹ ڈائریکٹر  ،سی ٹی ڈی ڈاکٹر رگھورام راؤ ایڈیشنل ڈی ڈی جی  ڈاکٹر آلوک ماتھر ، سرکردہ ماہرین ، عوامی صحت کے ماہرین اور سرکاری عہدے داران اس میٹنگ میں شامل تھے۔